als_Latn dik_Latn sag_Latn
Temat Kryesore
- Një 32-vjeçar u arrestua teksa tentonte të korruptonte efektivët e policisë rrugore
Një 32-vjeçar u arrestua teksa tentonte të korruptonte efektivët e policisë rrugore. Behar Myrta, u kap në orët e vona të së mërkurës pasi dyshohet se u dha një shumë parash efektivëve të policisë rrugore për të shmangur gjobën.
Sipas policisë gjatë kontrollit në Fushë Milot, ka rezultuar se 32-vjeçari drejtonte automjetin tip-“Citroen” me targë AA963IO pa leje drejtimi. Për këtë arsye, efektivët e policisë vendosën të merrnin masa ndaj tij për shkelje të ligjit, por Myrta ka tentuar t’i korruptojë ata duke ju nxjerrë dy copë kartëmonedha të prerjes dymijelekëshe.
Dy efektivët rrugor jo vetëm që nuk pranuan të korruptoheshin prej drejtuesit të mjetit por njoftuar kolegët e tyre me qëllim prangosjen e tij.
Policia shoqëroi në ambientet e Komisariatit 32-vjeçarin i cili pasi u mor në pyetje iu komunikua masa e arrestit për veprat penale të “Korrupsioni aktiv i personave që ushtrojnë funksione publike” dhe “Drejtimi i automjeteve në mënyrë të parregullt”.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn